laion/Wikipedia-Exotic huggingface dataset:
הפרש (תורת הקבוצות)

בתורת הקבוצות, הפרש של שתי קבוצות A {\displaystyle A} ו־ B {\displaystyle B} הוא הקבוצה שמכילה את כל איברי A {\displaystyle A} שלא שייכים ל־ B {\displaystyle B} . קבוצה זו מסומנת ב־ A − B {\displaystyle A-B} או ב־ A ∖ B {\displaystyle A\setminus B} : A − B = { x   |   x ∈ A , x ∉ B } = A ∩ B c {\displaystyle A-B=\left\{x\ |\ x\in A,x\notin B\right\}=A\cap B^{c}} פעולה ההפרש איננה קיבוצית או חילופית. פעולת ההפרש מקבילה ל"וגם לא" הלוגי. (מדובר באוסף האיברים השייכים לקבוצה A {\displaystyle A} ולא שייכים לקבוצה B {\displaystyle B} ) יהיו: N {\displaystyle \mathbb {N} } – קבוצת המספרים הטבעיים N even {\displaystyle \mathbb {N} _{\text{even}}} – קבוצת המספרים הטבעיים הזוגיים N odd {\displaystyle \mathbb {N} _{\text{odd}}} – קבוצת המספרים הטבעיים האי־זוגיים אזי: N − N even = N odd {\displaystyle \mathbb {N} -\mathbb {N} _{\text{even}}=\mathbb {N} _{\text{odd}}} N − N odd = N even {\displaystyle \mathbb {N} -\mathbb {N} _{\text{odd}}=\mathbb {N} _{\text{even}}} N odd − N even = N odd {\displaystyle \mathbb {N} _{\text{odd}}-\mathbb {N} _{\text{even}}=\mathbb {N} _{\text{odd}}} C ∖ ( A ∩ B ) = ( C ∖ A ) ∪ ( C ∖ B ) {\displaystyle C\setminus (A\cap B)=(C\setminus A)\cup (C\setminus B)} C ∖ ( A ∪ B ) = ( C ∖ A ) ∩ ( C ∖ B ) {\displaystyle C\setminus (A\cup B)=(C\setminus A)\cap (C\setminus B)} C ∖ ( B ∖ A ) = ( C ∩ A ) ∪ ( C ∖ B ) {\displaystyle C\setminus (B\setminus A)=(C\cap A)\cup (C\setminus B)} ( B ∖ A ) ∩ C = ( B ∩ C ) ∖ A = B ∩ ( C ∖ A ) {\displaystyle (B\setminus A)\cap C=(B\cap C)\setminus A=B\cap (C\setminus A)} ( B ∖ A ) ∪ C = ( B ∪ C ) ∖ ( A ∖ C ) {\displaystyle (B\setminus A)\cup C=(B\cup C)\setminus (A\setminus C)} A ∖ A = ∅ {\displaystyle A\setminus A=\emptyset } ∅ ∖ A = ∅ {\displaystyle \emptyset \setminus A=\emptyset } A ∖ ∅ = A {\displaystyle A\setminus \emptyset =A} A ∖ U = ∅ {\displaystyle A\setminus U=\emptyset } הפרש, באתר MathWorld (באנגלית)
גריבס

האם התכוונתם ל... גאורגיוס גריבס – מנהיג המחתרת היוונית-קפריסאית ג'ימי גריבס – כדורגלן עבר אנגלי סמואל גריבס – קצין בחיל האוויר של ארצות הברית ראלף גריבס – מוזיקאי אנגלי
Shackle code

shackle code היא מערכת הצפנה להעברה של מספרים, ששימשה בתקשורת רדיו בשדה הקרב את הכוחות המזוינים של ארצות הברית וכוחות הביטחון של רודזיה בעבר. לכל אחת מאותיות האלף-בית האנגלי הוקצה ערך מספרי, למספר יכולות להיות מוקצות מספר אותיות. ההקצאה שונתה בתדירות גבוהה והצריכה הפצת קודים מסוכמים לכל צד מראש. כאשר כוח רצה להעביר מסר, הוא שידר "SHACKLE" ואז נאמרה ספרה (או צירוף ספרות) סוף המילה סומנה במילה "UNSHACKLE". במהלך מלחמת העולם השנייה, הצפנה ופיענוח של הקוד לקחו זמן רב, ולכן לעיתים במהלך הקרב, חיילים שדרו מידע לא מוצפן. כאלטרנטיבה השתמשו גם בדוברי קוד נאוואחו. פנקס חד-פעמי Cox, Robert Jon. "Talk Between Ships". The Battle Off Samar: Taffy III at Leyte Gulf (באנגלית). בדיקה אחרונה ב-7 באוקטובר 2020.  Nez, Chester; Schiess Avila, Judith (2011). Code Talker: The First and Only Memoir By One of the Original Navajo Code Talkers of WWII (באנגלית). Dutton Caliber. ISBN 978-0425244234. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אוגוסטה סופיה, נסיכת הממלכה המאוחדת

אוגוסטה סופיה, נסיכת הממלכה המאוחדת (8 בנובמבר 1768 – 22 בספטמבר 1840) הייתה בתם השישית של ג'ורג' השלישי, מלך הממלכה המאוחדת ושל המלכה שארלוט ממקלנבורג-שטרליץ. הנסיכה אוגוסטה סופיה נולדה בארמון בקינגהאם בלונדון, בריטניה. הנסיכה הוטבלה ב-6 בדצמבר 1768 על ידי פרדריק קורנווליס, הארכיבישוף של קנטרברי, בלשכת המועצה הגדולה בארמון סנט ג'יימס. הסנדקים שלה היו דודה קרל השני, הדוכס הגדול של מקלנבורג-שטרליץ ודודותיה קרוליין מתילדה, נסיכת בריטניה ואוגוסטה, נסיכת בריטניה. הנסיכה אוגוסטה הייתה חלק משלישיית הנסיכות הגדולות, יחד עם אחותה הגדולה שארלוט, הנסיכה המלכותית (נולדה ב-1766) ואחותה הצעירה אליזבת, נסיכת הממלכה המאוחדת (נולדה ב-1770). השלוש היו שונות מאוד אך קרובות. אוגוסטה כתבה לעיתים קרובות לאחיה הגדול ויליאם, ששהה בהנובר לצורך אימונים צבאיים. היא הייתה מדווחת לו על חדשות משפחתיות ומעודדת אותו לספר לה מה קורה בחייו. היא התענגה על תשומת לבו ועל המתנות הקטנות ששלח לה, למרות שהמלכה ניסתה להרתיע את ויליאם מלבזבז את זמנה היקר של אחותו. משפחת המלוכה התלבשה לעיתים קרובות בבגדים אזרחיים, הרחק מהפאר המקושט של חצרות מלוכה אחרות. מכיוון שהיו שש נסיכות, הוצאותיה של המלכה אפילו על הבגדים האלה היו עצומות, והיא ניסתה לצמצם עלויות ולשמור על מסגרת הקצבה שניתנה לה. המעבר לשלב חדש זה של החיים גרם לכך שסכומי הכסף שהמלכה הוציאה על שלוש בנותיה הגדולות תפחו במהירות. הנסיכות היו זקוקות כל הזמן לשמלות, כובעים, קישוטים, מניפות ופריטים אחרים. ההוצאה הרבעונית על בגדיהם נאמדה ב-2,000 לירה שטרלינג, ולכך התווספו ההוצאות על כל משרתיהן ומוריהן. ב־1785 הגיעו אוגוסטה ושארלוט לגיל הנישואין. באותה שנה ציין נסיך הכתר של דנמרק (פרדריק השישי, מלך דנמרק) בפני המלך ג'ורג' השלישי כי הוא ידחה כל הצעת נישואין אחרת של נסיכה בריטית. עם זאת, המלך הצהיר כי לאחר היחס הרע שאחותו הצעירה, קרוליין מתילדה, נסיכת בריטניה, קיבלה מבעלה הוא לעולם לא ישלח את אחת מבנותיו לחצר המלוכה הדני. כשחבריהן ונשות החצר החלו להתחתן, הנסיכות תהו מתי יגיע תורן. בשנת 1797 אוגוסטה קיבלה הצעת נישואין מהנסיך פרדריק אדולף, דוכס אסטרייטלנד, הצעה שניתנה ללא אישור בית המלוכה השוודי. נסיכה בריטית, במיוחד בהתחשב שנולדה לאם מרובת ילדים, הייתה שידוך מצוין, אך נראה שאביה של אוגוסטה נהיה פחות ופחות מוכן לאפשר לבנותיו להינשא. כמה מבנותיו של ג'ורג' השלישי, שנמנעו במידה רבה מגישה ליחסים אישיים עם גברים מבתי מלוכה, החלו רומנים עם ג'נטלמנים בחצר. אוגוסטה סופיה פגשה לראשונה את סר ברנט ספנסר, קצין אנגלו-אירי בכיר בצבא הבריטי, בסביבות 1800. כפי שכתבה לאחיה, המלך העתידי ג'ורג' הרביעי, אז עוצר, בשנת 1812, השניים נכנסו להבנה בסביבות 1803, בעוד ספנסר הוצב באנגליה. ב-1805 מונה למלך. בני הזוג ניהלו את הרומן שלהם בפרטיות מרבית, ואוגוסטה ביקשה מג'ורג' הרביעי ב-1812 להסכים להינשא לספנסר, והבטיחה שיקול דעת נוסף בהתנהגותם. אף כי אין תיעוד לנישואים בין השניים, צוין בחצר הסה-הומבורג בעת נישואיה של אחותה אליזבת בשנת 1818 כי אוגוסטה הייתה "נשואה באופן פרטי". היה זה ספנסר שהודיע לאוגוסטה על מות אמה מאוחר יותר באותה שנה, ונאמר כי ספנסר החזיק בתליון עם תמונתה של אוגוסטה במותו בשנת 1828. הנסיכה אוגוסטה סופיה מתה ב-22 בספטמבר 1840 בבית קלרנס, סנט ג'יימס, לונדון, ונקברה בקפלת סנט ג'ורג', וינדזור ב-2 באוקטובר 1840. מדיה וקבצים בנושא אוגוסטה סופיה, נסיכת הממלכה המאוחדת בוויקישיתוף אוגוסטה סופיה, נסיכת הממלכה המאוחדת, באתר "Find a Grave" (באנגלית)
קרחון קוסמונט

קרחון קוסמונט (באנגלית: Cosmonette Glacier) הוא קרחון יובלי בהרי הצלב הדרומי, באזור חוף בורכגרווינג של ארץ ויקטוריה, שבאנטארקטיקה. הקרחון זורם לכיוון מזרח, מהצד הצפוני של גבעות דיילי. קרחון קסמונט נשפך אל קרחון אוויאייטור. שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963. שם זה ניתן על מנת לציין את האישה הקוסמונאוטית הראשונה. שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונאוט, קרחון אירונאוט, קרחון אוויאייטור כל קרחונים אלה הם יובלים של קרחון אוויאייטור. קרחון קוסמונט באתר הסקר הגאולוגי של ארצות הברית קרחון קוסמונט באתר הגאזט האנטארקטי של ממשלת ניו זילנד קרחון קוסמונט באתר הגאזט האנטארקטי של ממשלת אוסטרליה קרחון קוסמונט באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון קוסמונט קרחון קוסמונט באתר mindat ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע על מקור השם
ניסים כהן

האם התכוונתם ל... ניסים כהן (כדורגלן) – כדורגלן ישראלי נסים כהן (לוחם אצ"ל) – מפקד באצ"ל ניסים כהן (חוקר מינהל ומדיניות ציבורית) – חוקר ניסים הכהן (אברי"ש) (?–1813) – אב בית דין חארה כבירה, ג'רבה ניסים הכהן (שרשרת) (1912–1974) – הרב הראשי של בן גרדאן ומושב שרשרת נסים דהן
חלומות באספמיה (כתב עת)

חלומות באספמיה הוא כתב עת ישראלי לספרות ספקולטיבית, שיצא לאור בשנים 2002–2016, ואשר התבסס בעיקר על סיפורים מקוריים של סופרים ישראליים. גליונות כתב העת ראו אור פעם בחודשיים. בין הסופרים: ניר יניב - שימוש כעורך כתב העת בשנים 2007–2008. כמה מסיפוריו שפורסמו בו לפני כן זכו גם לפרסום בכתבי עת בארצות הברית ובאנגליה. ורד טוכטרמן - זוכת פרס גפן לשנת 2003 על ספרה "לפעמים זה אחרת", שימשה כעורכת כתב העת מהקמתו ועד 2007. גיא חסון - זוכה פרס גפן בקטגוריית הסיפור הקצר לשנת 2003, על סיפורו "אני(TM)" שהופיע בגיליון מספר 3 של חלומות באספמיה. לביא תדהר - שזכה בפרס ברדבורי-קלארק לשנת 2003 על הסיפור "עכבישי זמן, רשתות מרחב". יואב בלום יעל פורמן בכל גיליון של כתב העת הופיעו גם מאמרים וכמה סיפורים מתורגמים. בין אלה האחרונים ניתן למצוא יצירות של רוברט היינליין, אלפרד בסטר, ניל גיימן, טים פאוורס, מייקל מרשל סמית' ופול די פיליפו. בשנים 2007–2008 הוקדש כל גיליון לנושא מוגדר. נושאי הגליונות: גיליון 17: זמן, גיליון 18: פלישה, גיליון 19: ערים. גיליון 20: אגדות מודרניות. הגיליון האחרון של כתב העת (מס' 23) ראה אור בשנת 2016. חלומות באספמיה - אתר כתב העת (הקישור אינו פעיל, 18.10.2022)
הפועל מרמורק (כדורגל נשים)

הפועל מרמורק רחובות רחלי הייתה קבוצת כדורגל נשים וחלק ממועדון הפועל מרמורק, ששיחקה בליגת העל בכדורגל נשים. הקבוצה נוסדה בשנת 1998 עם הקמת ליגת הנשים בארץ ושיחקה בליגה הבכירה עד להפסקת פעילותה על ידי ההתאחדות בשנת 2010. בשנת 2017 נפטרה אוהדת קבוצת הגברים הפועל מרמורק, רחלי שרעבי, והוחלט לקרוא על שמה את מועדון הנשים שהוקם מחדש ב-2018. הקבוצה שיחקה בליגה הלאומית שלוש עונות ולאחר מכן העפילה לליגת העל, בסיום עונת 2020/2021. לאחר עונה אחת בליגת העל התפרקה הקבוצה לאחר שלא הצליחה להעמיד קבוצה ולעבור בבקרה התקציבית. הקבוצה לקחה חלק בליגת הנשים מהקמתה בעונת 1998/1999. הישג השיא שלה היה בעונת 2004/2005 כשסיימה רביעית בפלייאוף העליון. בעונת 2006/2007 סיימה אחרונה בליגה והייתה אמורה לרדת לליגה השנייה אך כיוון שכל קבוצות הליגה השנייה התפרקו שיחקה גם בעונה העוקבת בליגה הראשונה. בדיעבד הסתבר כי הקבוצה קנתה את מקומה בליגה הראשונה והוחלט על פירוק הקבוצה וענישת הבעלים של המועדון. עד לפירוקה המשיכה הקבוצה לשחק בליגה הראשונה (והיחידה בתקופה זו) וסיימה בשלוש העונות במקום האחרון כשבעונות 2007/2008 ו-2008/2009 לא הצליחה להשיג אפילו נקודת ליגה אחת. הקבוצה הוקמה מחדש והצטרפה לליגה הלאומית החל מעונת 2018/2019 ובסוף עונת 2020/2021 סיימה ראשונה ועלתה לליגת העל. בעונת 2021/2022, לאחר מאבק ארוך וצמוד בתחתית הטבלה, הצליחה הקבוצה לנצח במחזור האחרון את האלופה הנכנסת, מ.ס. קריית גת, ולהישאר בליגה. למרות זאת, המועדון לא הצליח להעמיד קבוצה לעונה הבאה וסגר את קבוצת הנשים. אליפות הליגה הלאומית: 1 2020/2021 הפועל מרמורק, ברשת החברתית פייסבוק הפועל מרמורק באתר ההתאחדות לכדורגל בישראל הפועל מרמורק רחובות נשים, ברשת החברתית פייסבוק(הקישור אינו פעיל, 19.11.2021) עסק הביש: שחיתות בכדורגל. תחקיר מעריב חנן עדני הורחק לשנתיים מהכדורגל, באתר וואלה, 7 ביולי 2009 היסטוריה בספורט ברחובות הפועל מרמורק הורדה לליגה הלאומית רשמית: הפועל ב״ש חזרה לליגת העל, מרמורק סגרה את קבוצת הנשים
מונסטרישץ'

מונסטרישץ' (באוקראינית: Монастириська, בפולנית: Monasterzyska, ביידיש: מאנאסטריטש) היא עיירה ויחידה מנהלית במחוז טרנופול, אוקראינה. כיום אוכלוסיית העיירה מונה 5,380 איש ורוב תושביה אוקראינים. קדם מלחמת העולם השנייה, עת הייתה העיירה תחת שלטון הרפובליקה הפולנית השנייה, חלק נרחב מאוכלוסייתה הייתה יהודית. במהלך מבצע ברברוסה העיירה הושמדה ונבנתה מאוחר יותר בתוך הרפובליקה הסובייטית הסוציאליסטית האוקראינית. ההתיישבות המקומית הוכרה בתור עיירה עצמאית בשנת 1454 כאשר הוזכרה לראשונה על כתב בזכויות מגדבורג. הכרה זאת בהתיישבות של מונסטרישץ' התרחשה בתקופת ממלכת פולין, מאוחר יותר האיחוד הפולני-ליטאי. העיירה הייתה מעורבת בסדרת קרבות במהלך מרד חמלניצקי; מרד של קוזאקים נגד שלטון האיחוד הפולני-ליטאי. העיר הייתה אחד ממושביה הרשמיים של משפחת פוטוצקי; משפחת אצולה פולנית. לאחר חלוקת פולין סופחה העיירה לתוך גליציה בתוך האימפריה האוסטרית, מאוחר יותר האימפריה האוסטרו-הונגרית. העיירה עברה ידיים מספר פעמים במהלך מלחמת העולם הראשונה ואף נכללה בתוך הרפובליקה העממית של מערב אוקראינה, מדינה קצרת ימים. עם סיום המלחמה הפולנית-סובייטית היא סופחה רשמית לתוך הרפובליקה הפולנית השנייה. ערב פלישת גרמניה הנאצית לפולין הייתה אוכלוסיית העיירה מחולקת בין 1,310 יהודים, 1,741 נוצרים-קתולים ממוצא פולני ו-408 קתולים מזרחיים ממוצא אוקראיני. כמו כן היה גם מיעוט של גרמנים והונגרים. עם פלישת ברית המועצות לפולין סופחה העיירה לתוך ברית המועצות. במהלך מבצע ברברוסה והכיבוש הגרמני שנמשך עד 1944, העיירה הפכה לתל חורבות. רוב תושביה היהודים של העיירה נספו במהלך שואת יהודי פולין. בשנת 1943 עברו כוחות פרטיזנים תחת סידור קובפק בקירוב לחורבות העיירה. בשנת 1944 הצבא האדום כבש מחדש את אזור העיירה ולאחר המלחמה שב האזור לשלטון הרפובליקה הסובייטית הסוציאליסטית האוקראינית. במהלך מבצע ויסלה בשנת 1947 בוצעה העברת אוכלוסין בכפיית המשטר הסובייטי לעבר חבל גליציה ומתיישבים חדשים החלו בבנייה המחודשת של העיירה. עם התפרקות ברית המועצות העיירה עברה לידי שליטת אוקראינה הריבונית. בעיירה ממוקם בית העלמין הקתולי הגדול ביותר בחבל פודוליה, חלקו מוקדש לזכר הנופלים במהלך מרד ינואר; מרד פולני מזוין וכושל שהתרחש נגד שלטון האימפריה הרוסית בשנת 1863. העיירה משתרעת על 14.7 קילומטרים רבועים. בשנת 1884 הוקמה מסילת הרכבת איוונו-פרנקיבסק - ירמולינצי (אנ') אשר עברה דרך העיירה ותרמה לפיתוח המשק התעשייתי בתוכה. מסילת הרכבת פועלת עד היום ומקשרת בין הערים ובין מונסטרישץ'. העיירה מהווה את מרכז השטח הקהילתי של מונסטרישץ', יחידה מנהלית בתוך פלג צ'ורטביק במחוז טרנופול במערב אוקראינה. הורצי ספרין, איש ספרות וקומיקאי יהודי-פולני, נולד וגדל במונסטרישץ'. יהודים תושבי העיר שעלו ארצה לארץ ישראל חיברו בשנת 1974 לכתיבת ספר אודות העיירה ותולדותיה. ספר מונסטרישץ' (נכתב בידי עולים ממונסטרישץ'), 1974 מדיה וקבצים בנושא מונסטרישץ' בוויקישיתוף מונסטרישץ' (Монастириська) - קישור מיקום בגוגל מפות.
מזראטי MC20

מזראטי MC20 (באנגלית: Maserati MC20) היא מכונית-על במרכב קופה, שמיוצרת על ידי מזראטי משנת 2020. היא הוצגה באיטליה בספטמבר 2020. ה-MC20 מבוססת על המזראטי MC12 שהוצגה בשנת 2004, אך אינה מיועדת למרוצים כמו ה-MC12. העיצוב דומה ומבוסס על ה-MC12 אך כולל מידות קטנות יותר ועיצוב מודרני הפגושים עוצבו מחדש ומידות הגלגלים הוגדלו. עיצוב הפנים כולל מושבים מעור בצבע שחור-כחול לוח מחוונים דיגיטלי בקוטר 10 אינצ'ים. ה-MC20 כוללת מנוע טווין טורבו בנזין V6 צילנדרים בנפח 3.0 ליטרים המספק כ-630 כוחות סוס ב-7,500 סיבובים לדקה ומומנט כוח מרבי של 73.7 קילוגרם כוח בין 3,000-5,500 סיבובים לדקה. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות ומגיעה למהירות מרבית של 325 קילומטרים לשעה. היא גרסת הקבריולה ל-MC20 שנחשפה ב-26 במאי 2022. היא כוללת את אותה מערכת הנעה אך נתון התאוצה עלה ל-3.0 שניות במקום 2.9 שניות ב-MC20 הרגילה. מזראטי התקינה בדגם גג מתקפל שרובו מורכב מזכוכית עם שקיפות המשתנה בלחיצת כפתור, לחיצה על כפתור אחר תפתח את הגג חשמלית בזמן של 12 שניות בלבד. הגג המתקפל מוסיף כ-65 ק"ג המעמידה את המשקל העצמי של הדגם על 1,540 ק"ג. מבט אחורי מבט קדמי מבט כללי מדיה וקבצים בנושא מזראטי MC20 בוויקישיתוף אתר האינטרנט הרשמי של מזראטי MC20 (באנגלית) MC20: From The Ice Of Livigno To Final Production In Modena, סרטון בערוץ "בערוץ של Motor1", באתר יוטיוב (אורך: 21:35) ג'ון מהוני, 2021 סקירה חדשה של מזראטי MC20, באתר אוטו אקספרס, 14 במאי 2021 אלדר מנורי, מזראטי MC20 נחשפת, באתר פורטל הרכב גיר, ‏10 בספטמבר 2020 מזראטי MC20 נחשפת: הסופר-קאר החדשה של מזראטי, באתר קארטיוב, ‏10 בספטמבר 2020 רונאן גלון, All future Maseratis will borrow styling cues from the MC20, באתר אוטובלוג, ‏10 בספטמבר 2020 סטיב פאולר, New 2021 Maserati MC20 supercar arrives with 622bhp, באתר אוטואקספרס, ‏11 בספטמבר 2020 רונאן גלאון, Maserati details the new, 630-hp V6 that will power its mid-engined MC20 coupe, באתר אוטובלוג, ‏01 ביולי 2020 ביצועי מזראטי MC20, באתר קארפוליו cartube, מזראטי MC20 ספיידר: MC20 Cielo הפתוחה נחשפת, באתר cartube
איגוד העיתונאים של מקדוניה

איגוד העיתונאים של מקדוניה (במקדונית: Здружението на новинарите на Македонија; בראשי תיבות: AJM) הוא האיגוד הרשמי של עיתונאים מקצועיים במקדוניה הצפונית. האיגוד חבר באיגוד העיתונאים הבין-לאומי (אנ'). נשיא האיגוד הראשון היה מיטו הצ'יבילייב (מק'). נשיא האיגוד הנוכחי הוא העיתונאי נאסר סלמני. האגודה מעניקה מדי שנה את פרס העיתונאות "מיסירקוב". האיגוד הוקם ב-17 בפברואר 1946, בסקופיה, בשם "איגוד העיתונאים המקצועיים של הרפובליקה העממית של מקדוניה", לאחר מפגש של מספר עיתונאים מהעיתונים "נובה מקדוניה", "טרודבניק", "אדינסטבו", רדיו סקופיה וסוכנות הידיעות טאניוג. האספה המכוננת של האיגוד נפתחה על ידי העורך הראשי של "אדינסטבו", דימיטר מיטרב (מק'). באספה המוכננת, האיגוד קיבל ברכות ממספר איגודים, ביניהם איגוד העיתונאים של יוגוסלוביה, איגוד העיתונאים של קרואטיה ואיגוד העיתונאים של סרביה. באותה אספה, האיגוד קיבל ברכות משר המשפטים של יוגוסלביה, פאבל שתב, שנבחר לחבר כבוד של האיגוד, וממשורר ונקו מרקובסקי (מק'). אתר האינטרנט הרשמי של איגוד העיתונאים של מקדוניה (במקדונית) „Насер Селмани - нов претседател на ЗНМ“ (ארכיון) НАГРАДИ "Крсте Мисирков" (ארכיון)
Too Young to Be Sad

Too Young to Be Sad (בתרגום חופשי: צעירה מכדי להיות עצובה) הוא המיני-אלבום השני של הזמרת-יוצרת הקנדית טייט מקריי. המיני-אלבום יצא לאור ב-26 במרץ 2021 על ידי חברת התקליטים RCA רקורדס. מתוך המיני-אלבום יצאו חמישה סינגלים. לאחר צאת מיני-אלבום הבכורה שלה All the Things I Never Said, סיפרה מקריי כי החלה לעבוד על המיני-אלבום הבא שלה בפברואר 2020, והזכירה כי היא נמצאת בתהליך בחירת השירים למיני-אלבום, שתוכנן לצאת לפני סוף השנה. עם זאת, עקב מגפת הקורונה התאפשר למקריי לערוך מספר מפגשי כתיבה וירטואליים, שעזרו בתהליך יצירתו של המיני-אלבום. לבסוף, צאתו נדחתה לשנת 2021. במרץ 2021 נודע שהוא עומד לצאת, לצד השתתפותה של מקריי ב"אפל מיוזיק: הבא". כל שיר במיני-אלבום עוסק במערכות יחסים כושלות ושברון לב. מקריי התקשתה לבחור שם למיני-אלבום, מכיוון שהיא רצתה לסתור את המשמעות של השירים בהם הוא עוסק, אך רצתה להדגיש כמה נושאים שחשובים לה. היא דיברה על כך בהרחבה בהמשך. כל השירים במיני-אלבום נכתבו על ידי מקריי, ומחצית מתוכם נכתבו במהלך הסגר שאירע במגפת הקורונה. מידע על האלבום Too Young to Be Sad באתר MusicBrainz האלבום Too Young to Be Sad באתר אפל מיוזיק בלייק הרנג', אנדרו גולדסטיין, גרג קורסטין, ראסל צ'ל, סר נולאן, נאליה, לואל Too Young to Be Sad, genius (באנגלית) 1883magazine Tate McRae, 1883magazine NME Radar: Breakout Tate McRae: all-singing, all-dancing alt-pop superstar, empik Notion 88: Tate McRae, empik HOW TATE MCRAE TURNS TEENAGE HEARTBREAK INTO RAW & RELATABLE BOPS, nylon Why Tate McRae is a pop star you should get to know, bbc (באנגלית) TATE MCRAE With her Too Young To Be Sad EP dropping today, Tate McRae takes us through the whole sonic journey, track by track, wonderlandmagazine The ARIA Report: Week Commencing 5 April 2021, aria Tate McRae Chart History (Billboard 200), Billboard 2021 13-os SAVAITĖS (kovo 26 d. – balandžio 1 d.) ALBUMŲ TOP100, agata Norwegiancharts.com – Tate McRae – Too Young to Be Sad, norwegiancharts NZ Top 40 Albums Chart, nztop40 Albumit 14/2021, ifpi Tate McRae Chart History (Canadian Albums), Billboard TOO YOUNG TO BE SAD (Apple Music Up Next Film Edition) - EP by Tate McRae, Apple Music (באנגלית)
מלאדן איוואנוב

מלאדן איוואנוב (באנגלית: Mladen Ivanov; בבולגרית: Младен Иванов‏; 22 בינואר 1923 – 6 במרץ 2012) היה חסיד אומות העולם ממחוז סופיה, שבבולגריה. מלאדן איוואנוב נולד בשנת 1923 והתגורר עם הוריו בלב הרובע היהודי בסופיה. הוא דיבר לדינו והרגיש חלק בלתי נפרד מהאוכלוסייה היהודית שאיתה גדל. ידיד אמיתי ונאמן של יהודים, נודע כ"מגן הגטו". אביו היה הבעלים של הפאב המקומי והוא ואחיו היו חברים יהודים רבים. ביתם היה תמיד פתוח ליהודים. אנשים רבים מצאו מקלט זמני בבית איוואנוב, במשך ימים או שבועות בכל פעם. פעמים רבות הוא מנע באופן אישי התקפות פיזיות על יהודים וניהל יהודים שברחו ממחנות עבודה למקומות מקלט. איוונאוב עזר בהכנת ניירות שווא ושמר על קשר עם המסתתרים. בין אלו שמעזרו באיוואנוב היו ליאון מרדכי ואביו מאיר רוזנפלד, אליה ס 'סליקטאר, פרימו סינטו ויוסף לוי. בשנת 1943 נעצר איוואנוב והואשם על ידי בית משפט צבאי בגין הצגת מסמכים כוזבים לאישה יהודייה. המסמכים הללו אפשרו לה לחיות בסופיה, דבר שהיה אסור על יהודי בולגריה. עונש המאסר בן השנתיים קוצר עם שחרור בולגריה. חבריו כינו אותו בשם "מגן" שהיה תמיד מגן עליהם מפני אנשים רעים כגון נאצים או פאשיסטים. לאחר המלחמה התחתן איוואנוב עם בוצ'ה בוכור אלקלעי (בבולגריה יש 2 שמות משפחה הראשון אישי השני שם אביה והשלישי משפחה) והזוג עלה לישראל בשנת 1989. ב-11 בפברואר 1991 הוכר מלאדן בתור חסיד אומות העולם על ידי יד ושם. בעקבות עדויות שמסרו ניצולים, הכיר יד ושם במלאדן איונאוב כחסיד אומות העולם. שמו נכתב בקיר הכבוד. ב-1993 זכה לאות יקיר העיר תל אביב-יפו. בבולגריה הוקם פסל לזכרו של חסיד אומות העולם. הוא נקבר ב מתחם חסידי אומות עולם בבית העלמין קריית שאול. מדיה וקבצים בנושא מלאדן איוואנוב בוויקישיתוף מלאדן איוונוב, באתר יד ושם כתבה מאתר בבולגריה , באתר https://www.24chasa.bg תיעוד של מלאדן בסרט וידאו מאת הבמאי גקי קופורטי, באתר Vimeo כתבה באתר מקומי בבולגריה לטקס שנעשה ב-2017 לזכר יהודי סופיה וחסידי אומות עולם מבולגריה, באתר sofia.bg כתבה באתר בבולגריה באתר duma.bg מרכז לשיתוף פעולה יהודי בולגרי, באתר alef-bg.org יד ושם, (Liper Bela (1917 - 2012, יד ושם מלאדן איוואנוב באתר GRAVEZ
אלברטו ספאטה

אלברטו דה חסוס ספאטה אוריולה (בספרדית: Alberto de Jesús Zapata Urriola; נולד ב-28 בפברואר 1979) הוא כדורגלן עבר פנמי, ששיחק בעמדת החלוץ. ספאטה התחיל את הקריירה שלו בקבוצת הכדורגל ריאל אספניה ההונדורסית, ממנה עבר לווידה, אותה עזב בדצמבר 1999 לאחר שטען כי המועדון לא שילם לו את שכרו. בשנת 2000, הא חתם בטאורו מליגת העל הפנמנית. כעבור שנה הושאל לטקוס מהליגה המקסיקנית השנייה וחזר לטאורו בסיום העונה. בהמשך, שיחק בצ'וריו, אליאנסה פנמה סיטי, קלוב אולימפיה, מוניסיפל ולנסיה וסן פרנסיסקו. ב-1 בפברואר 2009, ספאטה חתם במכבי נתניה מליגת העל. ב-23 בפברואר, ספאטה ערך את הופעת הבכורה שלו בקבוצה בניצחון 1-2 נגד בית"ר ירושלים. ב-25 באפריל, הוא הבקיע את שער הבכורה שלו בקבוצה בניצחון 0-1 נגד הפועל פתח תקווה. בקיץ 2009, חזר לאל סלוודור וחתם באליאנסה. עד לפרישה, ספאטה שיחק בסן פרנסיסקו, ספורטינג סן מיגליטו ואתלטיקו נסיונל. ספאטה ערך את הופעת הבכורה שלו בנבחרת פנמה, במשחק ידידות, בו ניצחה פנמה 1-4 את גואטמלה. ב-21 ביוני, ספאטה הבקיע את שער הבכורה שלו בנבחרת בניצחון 0-2 נגד ונצואלה. אלברטו ספאטה, באתר Transfermarkt אלברטו ספאטה, באתר Soccerway אלברטו ספאטה, באתר WorldFootball.net אלברטו ספאטה, באתר National Football Teams אלברטו ספאטה, באתר FootballDatabase.eu אלברטו ספאטה, באתר ESPN חן מישל, ‏אלברטו זפאטה חתם בנתניה: אני שמח להיות כאן, באתר ONE‏, 1 בפברואר 2009 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלברטו ספאטה".
פרסי המוזיקה האמריקאית 2018

טקס פרסי המוזיקה האמריקאית ה-46 התקיים ב-8 באוקטובר 2018 בתיאטרון מיקרוסופט, לוס אנג'לס, קליפורניה, תוך הכרה באמנים ובאלבומים הפופולריים ביותר בשנת 2018. קארדי בי ודרייק היו לאמנים עם מרבית המועמדויות בטקס (8), תוך שטיילור סוויפט וקמילה קביו היו לאמנית שזכו במרבית הפרסים בטקס (4). הראפר האמריקאי, XXXTentacion, זכה בפרס לאלבום הנשמה/R&B האהוב ביותר כארבעה חודשים אחרי מותו. אימו לקחה את הפרס בשמו. לאחר הטקס, הוכרז כי נתוני הרייטינג שלו עמדו על כ-6.59 מיליון צופים בסך הכול. ביאורים מחווה לארית'ה פרנקלין American Music Awards: Drake, Cardi B Lead 2018 Nominations, ‏12 בספטמבר 2018 פטר איי. ברי, XXXTentacion’s ’17’ Wins Favorite Soul/R&B Album at 2018 American Music Awards, ‏9 באוקטובר 2018 American Music Awards, American Music Awards (באנגלית)
דוקומנטום

דוקומנטום (באנגלית: Documentum) היא פלטפורמה לניהול תוכן ארגוני, הנקראת על שם חברת התוכנה שפיתחה אותה. כיום, תחזוקת המערכת נעשית על ידי חברת OpenText. מטה החברה ממוקם בווטרלו, אונטריו, קנדה. חברת דוקומנטום הוקמה ביוני 1990, על ידי הווארד שאו (Howard Shao) וג'ון ניוטון (John Newton). החברה הוקמה על מנת לסייע לארגונים לנהל מידע שאין לו מבנה נתונים רשמי - מסמכים, תמונות, שמע, וידאו. תחילה, שיתפה דוקומנטום פעולה עם חברת זירוקס (Xerox) ויחד הן פיתחו מערכת לאחסון, וניהול ידע לחברת התעופה בואינג ולחברת התרופות סינטקס פיתחו תהליך אוטומטי שיסייע בתהליך הרכבת תרופות חדשות (NDA). בשנת 1993, הציגה החברה את מערכת לניהול המסמכים האלקטרוניים שלה. בתאריך 5 בפברואר 1996, הונפקה דוקומנטום בבורסה לניירות ערך בניו יורק תחת הסימון DCTM. בשנת 2000, הציגה החברה את הפלטפורמה הראשונה שלה Documentum 4i. בשנת 2002, הציגה החברה את Documentum 5 ומתגה אותה כפלטפורמה אחידה לניהול תוכן ארגוני (ECM), הפלטפורמה סיפקה יכולות משולבות של ניהול תהליכים עסקיים (BPM) וכן כלים לניהול תוכן בארגון מבוזר. בחודש דצמבר 2003 הודיעה חברת EMC על רכישת חברת Documentum תמורת 1.7 מיליארד דולר. בתאריך 23 בינואר 2017, הודיעה חברת OpenText על רכישת פלטפורמת Documentum מחברת EMC תמורת 1.62 מיליארד דולר. למערכת דוקומנטום מספר רכיבים: Documentum Server - שרת תוכן, מסד נתונים ומקום לאחסון קבצים. Documentum Clients - ממשק משתמש בהתאמה אישית. Documentum xCP - פלטפורמת לפיתוח אוטומציה של תהליכים עסקיים. Webtop - ממשק מבוסס דפדפן המספק גישה לשירותי Documentum. Documentum D2 - ממשק משתמש בהתאמה אישית המשפר את הפרודוקטיביות של ניהול התוכן. My Documentum - שירות ניהול תוכן וגישה למידע בתוך מערכות הארגון. אתר האינטרנט הרשמי של דוקומנטום (באנגלית) הדור הבא של ניהול התוכן – Documentum + OpenText, באתר אנשים ומחשבים (בעברית) רפאל קאהאן, ממשלת ישראל בחרה ב-"דוקומנטום" של EMC במכרז סער - הפרויקט מוערך בעשרות מיליוני שקלים, באתר כלכליסט, 11 בדצמבר 2011 EMC offers $1.7 billion in stock for Documentum - Network World, web.archive.org, ‏18 במרץ 2009 News and Press Releases (PR), OpenText (באנגלית)